मांगें नहीं मानने के विरोध में आईईवी यूनियन 28 से मोहाली में देगी धरना
इनक्लूसिवएजुकेशनवालंटियर यूनियन ने मांगें नहीं मानने के संबंध में 28 से 30 दिसंबर तक डीजीएसई दफ्तर मोहाली में धरना देने का निर्णय लिया। इस संबंध में शुक्रवार को बारादरी गार्डन में यूनियन के प्रधान रणजीत सिंह ने बैठक की। उन्होंने बताया कि उनकी मीटिंग शिक्षा मंत्री डॉ. दलजीत सिंह चीमा से 24 दिसंबर को हुई। इसमें डॉ. चीमा ने आईईवी के भविष्य को लेकर कोरा जवाब दे दिया।
प्रधान ने बताया कि वह 7-8 साल से सेंटर गवर्नमेंट की इस स्कीम के तहत पंजाब के सभी सरकारी स्कूलों में गूंगे-बहरे बच्चों को पढ़ा रहे हैं। पंजाब सरकार केंद्र से आईईवी के लिए फंड नहीं आने का बहाना बनाकर 1350 आईईवी के जीवन से खिलवाड़ कर रही हैं।
उन्हें 9 महीने से सेलरी नहीं दी गई है आैर अकाली-भाजपा सरकार आने वाले दिनों में 1 लाख नौकरियों का दावा कर रही है। जो सरकार 1350 आईईवी को 4500 रुपए सेलरी नहीं दे सकती वह एक लाख मुलाजिमों को वेतन कहां से देगी। 1350 आईईवी के भविष्य के खतरे के साथ स्पेशल बच्चों का भविष्य भी खतरे में हैं। आईइवी ने पंजाब सरकार को चेतावनी देते हुए कहा कि उक्त धरने के साथ ही बादल सरकार के हर कार्यक्रम का डटकर विरोध किया जाएगा। मौके पर अन्य वालंटियर उपस्थित रहे।
धरने के संबंध में जानकारी देते हुए यूनियन के सदस्य। -भास्कर
hin_Deva hin_Deva hin_Deva hin_Deva hin_Deva